ประกาศกระทรวงแรงงานประกาศกระทรวงแรงงานเรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน[๑] โดยที่เป็นการสมควรปรับปรุงประกาศกระทรวงแรงงาน เรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านให้มีความเหมาะสมยิ่งขึ้นอาศัยอำนาจตามความในมาตรา ๔ วรรคหนึ่ง และมาตรา ๒๕ วรรคสามแห่งพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงแรงงานจึงออกประกาศไว้ดังต่อไปนี้ข้อ ๑ ให้ยกเลิกประกาศกระทรวงแรงงาน เรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านลงวันที่ ๙ พฤษภาคม พ.ศ. ๒๕๕๖ข้อ ๒ ในประกาศนี้อธิบดี หมายความว่าอธิบดีกรมสวัสดิการและคุ้มครองแรงงานองค์กรเอกชน หมายความว่า ชมรมกลุ่ม สมาคม มูลนิธิหรือที่เรียกชื่ออย่างอื่นทั้งที่เป็นนิติบุคคลและไม่เป็นนิติบุคคลองค์กรสาธารณประโยชน์ที่เป็นนิติบุคคลซึ่งดำเนินกิจกรรมที่เกี่ยวข้องกับการรับงานไปทำที่บ้านอย่างเป็นรูปธรรมชัดเจนคณะกรรมการสรรหา หมายความว่าคณะกรรมการสรรหากรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านข้อ ๓ ให้รัฐมนตรีว่าการกระทรวงแรงงานแต่งตั้งคณะกรรมการสรรหาประกอบด้วยอธิบดีกรมสวัสดิการและคุ้มครองแรงงานเป็นประธานผู้อำนวยการสำนักคุ้มครองแรงงานฝ่ายผู้จ้างงานและฝ่ายผู้รับงานไปทำที่บ้านฝ่ายละสองคนและนักวิชาการที่มีความรู้เกี่ยวกับการรับงานไปทำที่บ้านจำนวนสองคนเป็นกรรมการโดยมีนักวิชาการแรงงานชำนาญการพิเศษ สำนักคุ้มครองแรงงานเป็นกรรมการและเลขานุการเพื่อทำหน้าที่สรรหาและพิจารณาคัดเลือกกรรมการผู้ทรงคุณวุฒิข้อ ๔ ให้อธิบดีประกาศให้องค์กรเอกชนเสนอชื่อบุคคลเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านการเสนอชื่อตามวรรคหนึ่งให้เสนอชื่อองค์กรละไม่น้อยกว่าสองคนแต่ไม่เกินหกคนทั้งนี้ ให้มีทั้งหญิงและชายเมื่อครบระยะเวลาในการเสนอชื่อบุคคลเพื่อเข้ารับการคัดเลือกเป็นกรรมการผู้ทรงคุณวุฒิตามที่อธิบดีกำหนดหากปรากฏว่าไม่มีการเสนอชื่อบุคคล หรือเสนอชื่อบุคคลไม่ครบจำนวนสามคนหรือครบจำนวนสามคนแต่ไม่มีตัวแทนจากองค์กรสาธารณประโยชน์ที่เป็นนิติบุคคลเพื่อเข้ารับการคัดเลือกเป็นกรรมการผู้ทรงคุณวุฒิให้คณะกรรมการสรรหาพิจารณาดำเนินการคัดเลือกบุคคลจากองค์กรเอกชนที่มีคุณสมบัติและไม่มีลักษณะต้องห้ามตามข้อ๖ เพื่อให้ได้บุคคลที่จะเสนอชื่อเป็นกรรมการผู้ทรงคุณวุฒิจำนวนไม่เกินสามคนโดยให้มีทั้งหญิงและชายในจำนวนนี้ให้มีตัวแทนจากองค์กรสาธารณประโยชน์ที่เป็นนิติบุคคลอย่างน้อยหนึ่งคนองค์กรเอกชนที่ประสงค์จะเสนอชื่อบุคคลเพื่อเข้ารับการคัดเลือกตามวรรคหนึ่งต้องยื่นแบบเสนอชื่อบุคคลเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านพร้อมแบบประวัติบุคคลที่ได้รับการเสนอชื่อบุคคลเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านตามแบบท้ายประกาศนี้ ณ กรมสวัสดิการและคุ้มครองแรงงานสำนักงานสวัสดิการและคุ้มครองแรงงานจังหวัดทุกจังหวัดหรือกลุ่มงานสวัสดิการและคุ้มครองแรงงานพื้นที่ทุกพื้นที่ข้อ ๕ องค์กรเอกชนที่มีสิทธิเสนอชื่อบุคคลตามข้อ๔ ต้องเป็นไปตามหลักเกณฑ์ ดังนี้(๑)มีที่ตั้งสำนักงานและรายชื่อกรรมการหรือคณะผู้ดำเนินการที่ชัดเจน(๒) มีผลการดำเนินการ เอกสาร ภาพถ่ายหรือหลักฐานอื่น ๆที่แสดงถึงกิจกรรมตามวัตถุประสงค์ขององค์กรที่เกี่ยวข้องกับการรับงานไปทำที่บ้าน(๓) มีหลักฐานการเป็นนิติบุคคลกรณีที่ไม่ได้เป็นนิติบุคคลต้องมีหน่วยงานราชการออกหนังสือรับรองการมีอยู่ขององค์กรเอกชนข้อ ๖ ผู้ได้รับการเสนอชื่อเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านรวมทั้งบุคคลตามข้อ ๔ วรรคสาม ต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบปีบริบูรณ์(๓)มีความเชี่ยวชาญโดยมีประสบการณ์เกี่ยวกับการรับงานไปทำที่บ้านไม่น้อยกว่าสามปี(๔)ไม่เป็นบุคคลที่รัฐมนตรีว่าการกระทรวงแรงงานให้ออกจากการเป็นกรรมการในคณะกรรมการคุ้มครองการรับงานไปทำที่บ้านเพราะขาดประชุมสามครั้งติดต่อกันโดยไม่มีเหตุอันสมควรหรือมีความประพฤติเสื่อมเสีย บกพร่อง หรือไม่สุจริตต่อหน้าที่เว้นแต่พ้นระยะเวลาการให้ออกมาแล้วไม่น้อยกว่าสามปี(๕) ไม่เป็นบุคคลล้มละลาย คนไร้ความสามารถหรือคนเสมือนไร้ความสามารถ(๖) ไม่เป็นข้าราชการ พนักงานลูกจ้างของหน่วยงานรัฐหรือรัฐวิสาหกิจ(๗) ไม่เป็นข้าราชการการเมืองหรือผู้ดำรงตำแหน่งทางการเมือง(๘)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๗ ให้อธิบดีตรวจสอบหลักเกณฑ์ขององค์กรเอกชนผู้เสนอชื่อตามข้อ๕ และคุณสมบัติและลักษณะต้องห้ามของบุคคลที่ได้รับการเสนอชื่อตามข้อ ๖และประกาศรายชื่อองค์กรเอกชนและบุคคลที่ได้รับการเสนอชื่อที่เป็นไปตามหลักเกณฑ์และมีคุณสมบัติถูกต้องครบถ้วนโดยเปิดเผยก่อนวันสรรหาไม่น้อยกว่าสิบห้าวันองค์กรเอกชนและบุคคลที่ได้รับการเสนอชื่อซึ่งไม่ได้รับการประกาศรายชื่อตามวรรคหนึ่งมีสิทธิยื่นอุทธรณ์ต่อปลัดกระทรวงแรงงานภายในสิบห้าวันนับแต่วันประกาศและให้ปลัดกระทรวงแรงงานพิจารณาวินิจฉัยอุทธรณ์ให้แล้วเสร็จภายในสิบห้าวันนับแต่วันได้รับเรื่องอุทธรณ์คำวินิจฉัยของปลัดกระทรวงแรงงานให้เป็นที่สุดข้อ ๘ ให้คณะกรรมการสรรหาคัดเลือกบุคคลที่ได้รับการเสนอชื่อตามข้อ๗เพื่อให้ได้บุคคลที่จะเสนอชื่อเป็นกรรมการผู้ทรงคุณวุฒิจำนวนไม่เกินสามคนโดยให้มีทั้งหญิงและชายในจำนวนนี้ให้มีตัวแทนจากองค์กรสาธารณประโยชน์ที่เป็นนิติบุคคลอย่างน้อยหนึ่งคนการคัดเลือกบุคคลตามวรรคหนึ่งให้เป็นไปตามหลักเกณฑ์และวิธีการที่คณะกรรมการสรรหากำหนดให้ประธานคณะกรรมการสรรหาเสนอรายชื่อบุคคลที่ได้รับการคัดเลือกตามวรรคหนึ่งเสนอรัฐมนตรีว่าการกระทรวงแรงงานเพื่อพิจารณาแต่งตั้งเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้านประกาศณ วันที่ ๑๒ กรกฎาคม พ.ศ. ๒๕๕๖ร้อยตำรวจเอกเฉลิม อยู่บำรุงรัฐมนตรีว่าการกระทรวงแรงงาน[เอกสารแนบท้าย]๑. แบบประวัติบุคคลที่ได้รับการเสนอชื่อเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน๒. แบบเสนอชื่อบุคคลเพื่อเข้ารับการคัดเลือกเป็นกรรมการผู้ทรงคุณวุฒิในคณะกรรมการคุ้มครองการรับงานไปทำที่บ้าน(ดูข้อมูลจากภาพกฎหมาย)ปริยานุช/ผู้จัดทำ๕ สิงหาคม ๒๕๕๖อุษมล/ผู้ตรวจ๘ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๑ ง/หน้า ๒๒/๓๑ กรกฎาคม ๒๕๕๖